open-index/open-wikipedia-markdown huggingface dataset:
Bernadette Chirac

**Bernadette Chirac** (o.s. **Chodron de Courcel**; 18. toukokuuta 1933 Pariisi, Ranska) on ranskalainen poliitikko ja Ranskan presidentti Jacques Chiracin leski. 

Chirac on toiminut Corrèzen departementin hallinnossa ja Sarran kaupungin apulaispormestarina. Hän on yksi harvoista Ranskan presidenttien puolisoista, joka on valittu edustukselliseen tehtävään.

Vuodesta 1984 lähtien Chirac on ollut hallituksen puheenjohtaja Fondation Hôpitaux de Paris – Hôpitaux de France -säätiössä, joka järjestää vuosittain toimintaansa tukevan Operation Pièces Jaunes -keräyksen. Vuonna 2007 hänestä tuli myös Fondation Claude-Pompidoun -säätiön puheenjohtaja, sillä säätiö perustaja Claude Pompidou oli ennen kuolemaansa toivonut läheisen ystävänsä  jatkavan hänen työtänsä.

## Elämäkerta
Bernadette Thèrèse Marie Chodron de Courcel syntyi teollisuusjohtaja Jean-Louis Chodron de Courcelin (1907-1985) ja  Marguerite de Brondeau d’Urtuèresin (1910-2000) perheeseen. Isä Jean-Louisin perhe oli aateloitu 1800-luvulla ja äidin perhe edusti puolestaan vanhaa aatelia. Hänellä on nuorempi sisar ja nuorempi veli.

Vuonna 1950 Bernadette Chirac hyväksyttiin opiskelemaan Institut d’études politiques de Parisiin, jossa hän kohtasi ensimmäisenä opiskeluvuoden metodikurssilla  tulevan aviomiehensä Jacques Chiracin. Bernadette auttoi tulevan puolisonsa opintoja merkittävästi, mutta ei kuitenkaan suorittanut itse tutkintoaan loppuun. Myöhemmin  Bernadette Chirac suoritti Sorbonnessa maisterin tutkinnon arkeologiassa vastoin ministerin tehtäviä saaneen aviomiehensä tahtoa ja osallistui kaivauksiinkin Ranskassa.

Benadette ja Jacques solmivat  avioliiton 16. maaliskuuta 1956. 

Pariskunnalle syntyi kaksi tytärtä, Laurence (1958–2016) ja Claude (s. 1962), joka myöhemmin toimi isänsä lehdistöavustajana. Vuonna 1979 aviopari otti kasvattilapsekseen nuoren vietnamilaisen venepakolaisen Anh Đào Traxelin, joka oli tuolloin 21-vuotias nuori nainen. Nykyisin hän toimii puheenjohtajana L’étoile européenne du dévouement civil et militaire -järjestössä.

Bernadette Chirac on osallistui suuria luksustuotteita valmistavan yrityksen LVMHn toimintaan hallintoneuvoston jäsenenä vuosina 2010–2019.

## Lähteet

## Kirjallisuutta
### Haastatteluteokset
*Bernadette Chirac et Patrick de Carolis, Conversation, Paris, Plon, 2001
*John Paul Lepers et Thomas Bauder, Madâme : impossible conversation, Paris, Privé, 2006

### Elämäkerrat
*Bertrand Meyer-Stabley, Bernadette Chirac, Paris, Perrin, 1999
*Caroline Pigozzi, Jacques et Bernadette en privé. Paris : R. Laffont, 2002. 
*Liliane Delwasse et Frédéric Delpech, Sylviane et Bernadette sont en campagne. Paris : Ramsay, 2001.
*Candice Nedelec, Bernadette et Jacques, Stock, 2015.
*Anh Đào Traxel, Une fille de cœur : souvenirs, Paris, J'ai lu, 2006.
*Constance Vergara, Valérie, Carla, Cécilia, Bernadette et les autres, en campagne, Tallandier, 2012.
*Joëlle Chevé, L'Élysée au féminin, de la IIe à la Ve République : Entre devoir, pouvoir et désespoir, Éditions du Rocher, 2017.
*Erwan L'Éléouet, Bernadette Chirac, les secrets d'une conquête, Fayard, 2019.
Shi Tingmao

**Shi Tingmao** (kiinaksi: 施廷懋; s. 31. elokuuta 1991 Yuzhong, Chongqing, Kiina) on kiinalainen uimahyppääjä. Kesäolympialaisissa 2016 hän voitti kultaa sekä naisten 3 metrin ponnahduslaudasta että 3 metrin ponnahduslaudan parikilpailusta, jossa hänen parinsa oli Wu Minxia. Vuodelle 2021 siirretyissä Tokion olympialaisissa Shi voitti jälleen kultaa kolmen metrin ponnahduslaudassa sekä yksilökilpailussa että parikilpailussa Wang Hanin kanssa. Kesäuniversiadeissa 2011 Shi oli naisten yhden metrin ponnahduslaudassa ensimmäinen. FINA on valinnut hänet vuoden naisuimahyppääjäksi vuosina 2015, 2016, 2017 ja 2018.

## Lähteet
Lee Krasner

**Lee Krasner** (syntyjään **Lenore Krassner**; 27. lokakuuta 1908 Brooklyn, New York &#x2013; 19. heinäkuuta 1984 New York, New York) oli yhdysvaltalainen abstraktia ekspressionismia edustanut taidemaalari. Krasner oli naimisissa kuuluisan kuvataiteilijan Jackson Pollockin kanssa.

## Elämä
Krasner syntyi Odessasta kotoisin olevaan juutalaiseen siirtolaisperheeseen. Hän oli seitsemänlapsisen perheen kuudes lapsi. Perhe oli muuttanut Yhdysvaltoihin vain yhdeksän kuukautta ennen Lenoren syntymää paetakseen Venäjällä vallinnutta antisemitismiä.

Krasner suuntasi jo nuorena taiteelliselle uralle. Hän päätyi opiskelemaan taidetta Cooper Union -korkeakouluun, jonka jälkeen hän jatkoi opintojaan Art Students League of New Yorkissa ja National Academy of Designissa. Opintojensa aikana hän muutti nimensä Leeksi, joka oli amerikkalaistettu versio hänen venäläisestä syntymänimestään. Samalla hän poisti sukunimestään yhden s-kirjaimen. Tutkintonsa suoritettuaan hän pääsi New Dealiin kuuluneeseen Public Works of Art Project -ohjelmaan, jolla pyrittiin työllistämään taiteilijoita 1930-luvun laman aikana. Myös Jackson Pollock työskenteli samassa ohjelmassa monien muiden ajan merkittävien taiteilijoiden tavoin. Krasner työskenteli ohjelman palkkalistoilla vuosina 1934–1943.

Krasner palasi 1930-luvun lopulla opiskelemaan, tällä kertaa saksalaisen taidemaalarin Hans Hofmannin ohjauksessa. Opinnoissaan hän tutustui muun muassa Pariisin koulukunnan modernistisiin vaikutteisiin. Jakso vaikutti merkittävällä tavalla hänen taiteeseensa, sillä hän hylkäsi naturalistisen maalaustyylin ja siirtyi kohti kubistista tyyliä. Hän saavutti pian mainetta nuoren sukupolven modernistina.

### Avioliitto Jackson Pollockin kanssa

Krasner tutustui vuonna 1941 itseään noin kolme vuotta nuorempaan Jackson Pollockiin, jonka töitä oli tuolloin esillä New Yorkissa erään gallerian ryhmänäyttelyssä Krasnerin töiden rinnalla. Pari meni naimisiin vuonna 1945 ja muutti asumaan Springsiin East Hamptoniin. Krasner ja Pollock kehittivät vuosien varrella ammatillisen suhteen, joka oli molempien taiteen kehittymisen kannalta tärkeä. Pollockin alkoholismi ja uskottomuus varjostivat avioliittoa, joka päättyi vuonna 1956 Pollockin kuoltua auto-onnettomuudessa.

Jackson Pollockin maine taiteen supertähtenä ja traagisesti menehtyneenä julkisuuden henkilönä on useimmiten ylittänyt Krasnerin maineen, vaikka Krasnerin arvo itsenäisenä taiteilijana on tunnustettu erityisesti Pollockin kuoleman jälkeen. Krasnerilla on ollut näyttelyitä muun muassa Whitney Museum of American Artissa vuonna 1978 ja Lontoon Whitechapel Galleryssa vuonna 1965. Vain muutama kuukausi hänen kuolemansa jälkeen vuonna 1984 hänen taiteestaan oli retrospektiivinen näyttely New Yorkin maineikkaassa Museum of Modern Artissa.

## Lähteet

## Aiheesta muualla
Ann Linde

**Ann Christin Linde** (s. 4. joulukuuta 1961 Helsingborg, Ruotsi) on ruotsalainen sosiaalidemokraattinen poliitikko ja Ruotsin entinen ulkoministeri. Linde on toiminut myös ulkomaankaupasta ja pohjoismaisesta yhteistyöstä vastaavana ministerinä. Löfvenin I hallituksessa hän oli EU- ja kauppaministeri. Linde on aiemmin työskennellyt sisäministerin valtiosihteerinä.

Linde on suorittanut filosofian kandidaatin tutkinnon Tukholman yliopistossa vuonna 1994.

## Lähteet

## Aiheesta muualla
* Ann Linde Ruotsin hallituksen verkkosivuilla 
* Ann Linde Ruotsin valtiopäivien verkkosivuilla
Olmedo

**Olmedo** (, ) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 4&nbsp;161 asukasta (vuonna 2016) ja sen pinta-ala on 33,47 neliökilometriä. Se sijaitsee 68 metrin korkeudella merenpinnan yläpuolella.

## Lähteet

## Aiheesta muualla
Nuxis

**Nuxis** () on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1&nbsp;566 asukasta (vuonna 2016) ja sen pinta-ala on 61,59 neliökilometriä. Se sijaitsee 196 metrin korkeudella merenpinnan yläpuolella.

## Lähteet

## Aiheesta muualla
Nina Weckström (jalkapalloilija)

**Nina Weckström** (s. 25. syyskuuta 1974 Helsinki) on suomalainen entinen jalkapalloilija. Hän edusti pääsarjatasolla Helsingin Jalkapalloklubia ja Malmin Palloseuraa, ja pelasi seitsemän A-maaottelua vuosina 1990–1996.

Weckströmin isä on entinen jalkapalloilija Juha Weckström ja veli jalkapalloilija John Weckström. Hänen poikansa on jalkapalloilija Luca Weckström. Jalkapalloilijat Amanda ja Daniel Rantanen ovat hänen sisarensa lapsia.

## Saavutukset
*Suomen mestaruus: 1991, 1992, 1994, 1997, 1998
*Naisten Suomen Cup: 1991, 1992, 1993, 1998

## Lähteet
Orani

**Orani** () on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2&nbsp;879 asukasta (vuonna 2016) ja sen pinta-ala on 130,43 neliökilometriä. Se sijaitsee 523 metrin korkeudella merenpinnasta.

## Lähteet

## Aiheesta muualla
Lilian Widjeskog

**Lilian Widjeskog** (nyk. **Nieminen**, s. 13. joulukuuta 1965 Teerijärvi) on suomalainen entinen jalkapalloilija, joka edusti jalkapallon naisten SM-sarjassa Helsingin Jalkapalloklubia ja pelasi kymmenen A-maaottelua vuosina 1989–1990.

Hänen veljensä on jalkapallovalmentaja ja entinen jalkapalloilija Niklas Widjeskog.

## Saavutukset
* Suomen mestaruus: 1988, 1991, 1992
* Naisten Suomen Cup: 1991, 1992

## Lähteet
Iris Mittenaere

**Iris Mittenaere** (s. 25. tammikuuta 1993 Lille, Ranska) on ranskalainen malli ja televisiojuontaja. Hänet on kruunattu Miss Ranskaksi 2016 sekä Miss Universumiksi 2016.

## Lähteet
Anna Lindahl (käsipalloilija)

**Anna Lindahl** (s. 1991) on suomalainen käsipalloilija. Hän edustaa helsinkiläisseura Dickeniä, jonka pelaajana hän on voittanut Suomen-mestaruuden vuosina 2015–2018 ja 2021. Hän on pelannut Suomen maajoukkueessa 35 ottelua ja tehnyt niissä 54 maalia.

## Lähteet
Mahdoton planeetta

**Mahdoton planeetta** on kokoelma Philip K. Dickin novelleja 1950- ja 1960-luvuilta. Suomenkielinen käännös julkaistiin vuonna 1990, ja siinä on suppeampi valikoima novelleja kuin englanninkielisessä laitoksessa.

## Kirjan novellit
* *Ruf* (*Roog*, 1951) 
* *Metsän pillipiipari* (*Piper in the Woods*, 1953) 
* *Rakentaja* (*The Builder*, 1952) 
* *Perhosen pisto* (*Meddler*, 1952) 
* *Siirtokunta* (*Colony*, 1952) 
* *Muunnelma numero kaksi* (*Second Variety*, 1952) 
* *Jälkipolvi* (*Progeny*, 1952) 
* *Marsilaiset pilvin pimein* (*Martians Come in Clouds*, 1952) 
* *Mahdoton planeetta* (*The Impossible Planet*, 1953) 
* *Väärä mies* (*Imposter*, 1953) 
* *Harry B. Stowe* (*James P. Crow*, 1953) 
* *Isäolio* (*The Father-Thing*, 1953) 
* *Näyttelyosasto* (*Exhibit Piece*, 1953) 
* *Mönkiäiset* (*The Crawlers*, 1953) 
* *Foster sinä kuolit* (*Foster, You're Dead*, 1953) 
* *Me tutkimusmatkailijat* (*Explorers We*, 1959) 
* *[[Sotapeli]]* (*War Game*, 1959) 
* *Muistojemme Perky Pat* (*The Days of Perky Pat*, 1963) 
* *Pieni musta laatikko* (*The Little Black Box*, 1964) 
* *Revanssi* (*Return Match*, 1966) 
* *Kaikista tarinoista viimeinen* (*The Story to End All Stories*, 1968)
Linda Cainberg

**Linda Cainberg** (s. 10. heinäkuuta 1986) on suomalainen käsipalloilija. Hän edustaa Helsingin IFK:ta, jonka pelaajana hän on voittanut Suomen-mestaruuden vuosina 2007, 2008, 2010, 2012, 2013, 2014 ja 2019. Kauden 2010–2011 hän pelasi tanskalaisseura BK Ydunissa. Käsipalloliitto on valinnut hänet vuoden suomalaiseksi naiskäsipalloilijaksi kausina 2011–2012 ja 2013–2014. Cainberg on pelannut Suomen maajoukkueessa ennätykselliset 61 ottelua ja tehnyt niissä 123 maalia.

## Lähteet
Anette Sjölind

**Anette Sjölind** (s. 1969 Kruunupyy) on ruotsinsuomalainen entinen jalkapalloilija, joka pelasi 12 ottelua Suomen naisten jalkapallomaajoukkueessa vuosina 1989–1991. Seuratasolla hän edusti Gideonsbergs IF:a.

Suomessa syntynyt Sjölind muutti vanhempiensa mukana Ruotsiin kaksivuotiaana. Vuonna 1989 hän oli ehdolla Ruotsin maajoukkueeseen, mutta kun kävi ilmi, että Sjölind oli edelleen Suomen kansalainen, valitsi päävalmentaja Jyrki Nieminen hänet Suomen A-maajoukkueeseen. Sjölind pelasi ensimmäisen maaottelunsa elokuussa 1989 Ruotsia vastaan.

## Saavutukset
*Ruotsin mestaruus: 1992
*Ruotsin Cup: 1993

## Lähteet
Heli Jantunen

**Heli Maarit Jantunen** (s. 10. joulukuuta 1958) on suomalainen tekniikan tohtori, keksijä ja Oulun yliopiston mikroelektroniikan tutkimusyksikköä johtava mikroelektroniikan professori. Hän on ollut voittamassa merkittävää rahoitusta tutkimusryhmälleen esimerkiksi Euroopan tutkimusneuvostolta (ERC).

Jantunen valmistui Oulun yliopistosta diplomi-insinööriksi (1989). Sittemmin hän valmistui myös tekniikan tohtoriksi samasta yliopistosta. Hänen englanninkielinen artikkeliväitöskirjansa (2001) oli otsikoitu *A novel low temperature co-firing ceramic (LTCC) material for telecommunication devices*. 

Jantusen tieteellinen tuotanto on laajaa. Loppuvuodesta 2018 hän oli keksijänä mukana 76 patentissa ja hänellä oli yli 250 vertaisarvioitua tieteellistä tutkimusjulkaisua.

## Tunnustuksia
Jantunen on Teknillisten tieteiden akatemian jäsen (2014–) ja Linköpingin yliopiston tekniikan kunniatohtorin (2014). Hän sai merkittävästä tutkimus- ja kehityspanoksesta mikroelektroniikan, materiaalien ja tuotannon aloilla Nokia Säätiön tunnustuspalkinnon (2018). Toukokuussa 2019 Jantuselle myönnettiin eduskunnan 110&nbsp;000 euron suuruinen naisten innovaatiopalkinto. Kesäkuussa 2019 hän sai opetus- ja kulttuuriministeriön 100&nbsp;000 euron suuruisen Suomen tiedepalkinnon.

Jantunen nimitettiin 19. tammikuuta 2023 tieteen akateemikoksi.

## Teoksia
*  (painettu),  (verkossa)  

## Lähteet

## Aiheesta muualla
* Heli Jantusen Google Scholar -profiili  (scholar.google.com)
* Heli Jantunen. University of Oulu, Department of Electrical and Information Engineering  (researchgate.net)
* Microelectronics Research Unit, Faculty of Information Technology and Electrical Engineering, University of Oulu (led by prof. Heli Jantunen)  (oulu.fi)
Works Progress Administration

**Works Progress Administration**, lyhenne **WPA**, vuodesta 1939 lähtien **Works Projects Administration**) oli yhdysvaltalainen New Deal -uudistusten aikainen virasto, joka työllisti miljoonia, pääosin ammattitaidottomia miehiä, suorittamaan julkisen sektorin eri projekteja,, joihin lukeutui julkisia rakennuksia ja teitä. 

Executive Order 7034:n myötä WPA perustettiin 1. toukokuuta 1935. Yksi viraston pienemmistä projekteista oli Federal Project Number One, joka työllisti muusikoita, artisteja, kirjailijoita ja ohjaajia. Federal Project Number One oli jaettu neljään eri projektiin, jotka olivat Federal Writers’ Project (FWP), Historical Records Survey (HRS), Federal Theatre Project (FTP), Federal Music Project (FMP) ja Federal Art Project (FAP). Historical Records Survey haastatteli vielä elossa olevia entisiä orjia. Viraston teatteri- ja musiikkiryhmät kiertelivät ympäri Yhdysvaltoja ja pitivät yli 225&nbsp;000 esitystä. WPA:n suorittamat arkeologiset etsinnät johtivat uusiin löydöksiin esikolumbiaanisista intiaanikulttuureista.

WPA:n budjetti oli 4,9 miljardia dollaria vuonna 1935. Viraston suurin yksittäinen projekti oli Tennessee Valley Authority, jonka tehtävä oli rakentaa patoja Tennesseen laaksoon sähköntuotantoa varten. Myös Camp David ja Golden Gate -silta olivat WPA:n rakentamia.

## WPA:n kohteita

Tiedosto:Griffith observatory 2006.jpg|Griffith Observatory, Los Angeles, 1935
Tiedosto:LaGuardia Airport.JPG|LaGuardian lentoasema, New York, 1939
Tiedosto:DealeyPlaza2 (1 of 1).jpg|Dealey Plaza, Dallas, 1940


## Katso myös
* New Deal
* Public Works Administration

## Lähteet
Debra Nails

**Debra Nails** (s. 15. lokakuuta 1950) on yhdysvaltalainen filosofi ja filosofian tohtori, joka on toiminut Michiganin osavaltionyliopiston filosofian professorina, nykyisin hän on emeritaprofessori.
 
Nails opiskeli filosofiaa yhdysvaltalaisessa Louisianan osavaltionyliopisto (B.A. ja M.A.). Filosofiaa käsittelevän tohtoritutkinnon hän suoritti eteläafrikkalaisessa Witwatersrandin yliopistossa (Johannesburg).

Nails on ollut Suomen Tiedeseuran ulkomainen jäsen vuodesta 2016. 

## Lähteet
Sylvia Hitchcock

**Sylvia Louise Hitchcock-Carson** (31. tammikuuta 1946 Haverhill, Massachusetts, Yhdysvallat – 15. elokuuta 2015 Miami, Florida, Yhdysvallat) oli yhdysvaltalainen malli. Hänet kruunattiin vuonna 1967 sekä Miss Alabama USAksi, Miss USAksi että Miss Universumiksi.

## Elämänvaiheet
Hitchcock syntyi Haverhillissä, Massachuttsessa. Hän kasvoi Miamissa Floridassa kanafarmilla. Hitchcock opiskeli Alabaman yliopistossa, kunnes vuonna 1967 tuli valituksi Miss USAksi, ja päätti olla jatkamatta opintojaan enää sen jälkeen.

Vuonna 1970 hän meni naimisiin William Carsonin kanssa. He saivat kolme lasta ja seitsemän lapsenlasta.

Hitchcock asui Lake Walesissa, Floridassa kuolemaansa 15. elokuuta 2015 saakka.

## Mallinura
Hitchcock oli kilpaillut aiemmin vain paikallisen tason kilpailuissa osallistuessaan Miss Alabama USA -kauneuskilpailuun. Hän voitti uimapukukierroksen ja valittiin 22. toukokuuta Miss USAksi. Heinäkuussa hänet kruunattiin Miss Universumiksi 1967 ensimmäisenä Miss USAna sitten Linda Bementin ja vuoden 1960.

Vuonna 1968 Hitchcock osallistui Indianapolis 500 -ajoon, joka pidettiin 30. toukokuuta.

Kun suurin julkisuus missikisoista oli ohi, hän yritti mallinuraa New Yorkissa, mutta pettyi kaupunkiin ja palasi Miamiin, jossa hän teki töitä televisioyhtiölle. Vuoden 1972 Miss Universum -kilpailussa Hitchcock toimi kilpailun yhtenä kahdestatoista tuomarista.

## Lähteet

* OBITUARY : Miss Universe 1967 Sylvia Hitchcock - Missosology

### Viitteet
Phongthep Kradonchamnan

**Phongthep Kradonchamnan** (, s. 18. syyskuuta 1953 Nakhonrachasima, Thaimaa), on thaimaalainen laulaja ja näyttelijä. Hän on laulaja elokuvissa "Dek Ying Prang", "Tang Kae", "Khon Jon Run Mai", "Lom Lam Phei", "Nam Ta Hoi Tak". 

## Diskografia
### Studioalbumit
* *Huay Taleang* (ห้วยแถลง) (1983)
* *Dieaw* (เดี่ยว) (1985)
* *I am Isan* (ไอแอมอีสาน) (1986)
* *Mun Dee* (มันดี) (1986)
* *Trong Sen Khob Faa* (ตรงเส้นขอบฟ้า) (1986)
* *Yim Ngao Ngao* (ยิ้มเหงาๆ) (1988)
* *khon Jon Run Mai* (คนจนรุ่นใหม่) (1990)
* *Jor Poe Loe Jeen Pon Lao* (จ.ป.ล. จีนปนลาว) (1991)
* *Khon Thee Rao Rak* (คนที่เรารัก) (1992)
* *Supermarket* (ซุเปอร์มาร์เกต) (1994)
* *Maa Hai Ban Kert* (มาให้บ้านเกิด) (1996)
* *Dok Nguea Phuea Chiwit* (ดอกเหงื่อเพื่อชีวิต) (1998)
* *Jao Sao Phee Suea* (เจ้าสาวผีเสื้อ) (2000)
* *Khai Ngwea Song Kwai Riean* (ขายงัวส่งควายเรียน) (2006)
* *Mon Kan Mueng* (มนต์การเมือง) (2010)

## Lähteet
Ban Zhao

**Ban Zhao** (45 – n. 115) oli kiinalainen oppinut ja historioitsija. Hän viimeisteli isänsä Ban Biaon ja veljensä aloittaman kirjan Han-dynastian historiasta, josta tuli malli myöhemmille dynastioiden historiankirjoille. Ban Zhao kutsuttiin keisarinnan hovinaiseksi. Hän kirjoitti myös runoja ja esseitä.

Ban Zhaon tunnetuimpiin esseisiin kuuluu *Nüjie*, "käytösohjeita naisille". 

## Lähteet
Kärkkäälä (Suonenjoki)

**Kärkkäälä** on kylä Suonenjoen kaupungissa Pohjois-Savossa. Se sijaitsee Vehmasjärven rannassa, Suonenjoen keskustaajaman ohittavan valtatie 9:n pohjoispuolella, kaupungin keskustasta noin neljä kilometriä Kuopion suuntaan alkavan Kärkkääläntien varressa.

Kärkkäälän kyläyhdistys ry:llä on seurantalo nimeltä Männikkö.

Kärkkäälä oli yksi ensimmäisistä mansikanviljelyyn panostaneista Suonenjoen kylistä.

Kärkkäälän koulu on lakkautettu vuonna 2006.

## Lähteet

## Aiheesta muualla
*Aulis Koivistoisen blogi, kirjoituksia mm. Kärkkäälästä 

## Kirjallisuutta
*Koivistoinen, Aulis. *Kärkkäälää ja kärkkääläläisiä : tarinoita ja hajamietteitä eräästä savolaisesta kylästä.* Omakustanne, Kuopio, 2016.
*Malin, Lea. & Pöyhönen, Juhani. *Suonenjoen Kärkkäälän Pöyhösiä*. Helsinki : Sukuseura Pöyhönen, 1995. .
Thongchai McIntyre

**Thongchai McIntyre** (, s. 8. joulukuuta 1958 Thaimaa) on thaimaalainen laulaja. Hän on Thaimaan suosituimpia laulajia ja hänet tunnetaan muun muassa taiteilijanimellä "Bird".

McIntyre on laulajana elokuvissa "Too Much So Much Very Much", "Prik Kee Noo", "Boomerrang", "Sabai Sabai", Oam Pra Ma Phood", "Ma Tham Mai" ja "Fan Ja".

McIntyre julkaisi ensimmäisen albuminsa vuonna 1986.

## Diskografia
### Studioalbumit
* Hard-Sai Sai-Lom Song-Rao (1986)
* Sabai-Sabai (1987)
* Rub-Kwun-Wan-Mai (1987)
* Boomerang Man
* Bird Chilli (1991)
* Smile Club (Oct 2001)
* Smile Club Remix (Mar 29, 2002)
* Fan Ja...Sanid Kun Leaw Ja (Mar 17, 2003)
* Bird Son Bird Sek (Jun 2004)
* Volume 1 (Jul 2005)

## Filmografia
#### Televisiosarjat
* Khu Kam (คู่กรรม)
* Wan née tee ror koy (วันนี้ที่รอคอย)

## Lähteet

## Aiheesta muualla
Carol Morris

**Carol Ann Laverne Morris** (s. 8. huhtikuuta 1936 Omaha, Nebraska, Yhdysvallat) on yhdysvaltalainen näyttelijä ja malli. Hänet kruunattiin vuoden 1956 Miss Universumiksi vasta toisena Miss USA:na historiassa. Miss USA -kauneuskilpailun oli Morris aiemmin samana vuonna voittanut. Lisäksi Morris on kruunattu Miss Iowaksi 1954 ja Miss Iowa USA:ksi 1956. Morris on näytellyt muun muassa elokuvassa *[[Born to Be Loved]]* (1959) sekä sarjoissa *[[The Adventures of Ozzie and Harriet]]* (1952) ja *[[Playhouse 90]]* (1956).

## Lähteet
Ágnes Heller

**Ágnes Heller** (12. toukokuuta 1929 – 19. heinäkuuta 2019) oli unkarilainen filosofi. Hän oli Georg Lukácsin oppilas ja työtoveri 1950-luvulla, ja kuului tunnetun Budapestin koulukunnan jäseniin, jotka lähtivät Unkarista Australiaan 1970-luvulla. Hän luennoi politiikan teoriaa New Yorkissa 25 vuoden ajan. Heller kirjoitti paljon historianfilosofiasta, moraalista ja modernin teoriasta. Hän oli myös Viktor Orbánin hallinnon kriitikko ja syytti tätä demokratian heikentämisestä.

## Lähteet

## Aiheesta muualla
* Ágnes Hellerin muistokirjoitus Helsingin Sanomissa
Shawn Weatherly

**Shawn Nichols Weatherly** (s. 24. heinäkuuta 1959 San Antonio, Texas, Yhdysvallat) on yhdysvaltalainen näyttelijä ja kauneuskuningatar. Hänet kruunattiin vuonna 1980 sekä Miss USAksi että Miss Universumiksi. Weatherly on näytellyt muun muassa tv-sarjoissa *[[Baywatch]]* (mukana 1989-1990), *[[Chicagon lääkärit]]* (1999), *[[Matlock (televisiosarja)|Matlock]]* (1987), *[[A-Team]]* (1983) ja *[[Onnen päivät]]* (1983). Hän on myös näytellyt elokuvassa *[[Poliisiopisto 3: Jatkokoulutuksessa]]* (1986).
## Aiheesta muualla
* Viralliset kotisivut&nbsp;(arkistoitu)

## Lähteet
Disgaea 3: Absence of Justice

**Disgaea 3: Absence of Justice** on Nippon Ichi Softwaren kehittämä ja julkaisema taktinen roolipeli. Peli on julkaistu vuonna  PlayStation 3:lle ja vuonna 2011 nimellä **Disgaea 3: Absence of Detention** PlayStation Vitalle. Peli on jatkoa *[[Disgaea]]* pelisarjaan.

## Pelaaminen

Kuten sarjan aiemmissa osissa, pääpaino on taisteluissa joissa pelaaja ja tietokoneen ohjaama vihollinen ohjaavat omia hahmojaan vuorotellen. Taisteluiden välillä animaatiot ja keskustelut kuljettavat tarinaa eteenpäin.

## Juoni
*Disgaea 3* sijoittuu Evil Academy -nimiseen demonien kouluun. Demonien maailmassa koulutkin ovat täysin päinvastaisia kuin ihmisten, sillä parhaimmat arvosanat myönnetään kaikkeista laiskimmille ja röyhkeimmille oppilaille. Päähenkilönä on Mao, koulun dekaanin ja Netherworldin ylihallitsijan poika. Mao on koulunsa "paras oppilas", koska hän ei koskaan ole osallistunut tunneille. Maon isä rikkoi vahingossa Maon pelikonsolin ja siitä raivostuneena Mao vannoi voittavansa isänsä ja tulevansa itse maailman overlordiksi. Mao on animea ja videopelejä kuluttamalla keksinyt, että sankarit aina voittavat, ja siten on päättänyt itse tulla sankariksi. Mao tapaa pian sankarin nimeltä Almaz, ja aikoo varastaa sankarin roolin häneltä. Mukaan liittyy myös Maon lapsuudenystävä Raspberyl, jota itse asiassa pidetään koulussa suurena häirikkönä, koska hän on mallikelpoinen oppilas joka saapuu aina ajoissa tunneille.

## Ääninäyttelijät

## Vastaanotto
Peli on saanut IGN:n arvostelussa arvosanaksi 8.5/10.

## Lähteet

## Aiheesta muualla
* 
* 
*
Valérie Trierweiler

**Valérie Trierweiler** (o.s. **Massonneau**; s. 16. helmikuuta 1965 Angers, Maine-et-Loire, Ranska) on ranskalainen politiikasta kirjoittava journalisti ja televisiojuontaja.

## Elämäkerta
Valérie Massonneau syntyi vaatimattomiin oloihin, hänen isänsä Jean-Noêl Massonneau oli sotainvalidi, joka oli sodan aikana vuonna 1944 eli 12-vuotiaana haavoittunut vakavasti miinan räjähdyksessä. Isä kuolikin jo vuonna 1986, kun Valérie oli 21 vuoden ikäinen. 

Ylioppilaaksi päästyään Massonneau opiskeli Pariisissa, ensiksi Nanterren yliopistossa ja sen jälkeen Sorbonnen yliopistossa historiaa ja valtiotiedettä. Siellä hän suoritti yliopistollisen alemman tutkinnon vuonna 1988 poliittisessa kommunikaatiossa.

### Avioitumiset
Vuonna 1989 Valérie avioitui lapsuudenystävänä Frank Thurieaun kanssa. Avioliitto päättyi pikaiseen eroon, ja vuonna 1995 Trierweiler avioitui Paris-Match-lehden toimitussihteerin Denis Trierweilerin kanssa. Heillä on kolme lasta. Vuonna he aloittivat avioeroprosessin, ja vuonna 2010 tuli voimaan lopullinen avioero. Trierweiler käyttää edelleen toisen aviomiehensä nimeä. 

Trierweiler tutustui François Hollandeen parlamenttivaalien aikana vuonna 1988, kun tämä vielä asui yhdessä Ségolène Royalen kanssa. Heidän suhteensä alkoi vuonna 2007, vaikka Trierweiler oli aiemmassa avioliitossaan vielä vuosia. He julkistivat suhteensä heti Trierweilerin avioeron jälkeen vuonna 2010.

Syyskuussa 2014 Trierweiler julkaisi teoksen *Merci pour ce moment*, jossa hän syvällisesti käsittelee suhdettaan presidentti François Hollanden kanssa sekä presidentin uutta suhdetta.

## Teokset
*Lionel Jospin et Jean Glavany, yhteistyössä Valérie Trierweilerin kanssa, Les 60 jours de Jospin, La Martinière, 2002, ()
*Valérie Trierweiler ; François Hollande président : 400 jours dans les coulisses d'une victoire, Le Cherche midi, 2012, ()
*Valérie Trierweiler, Merci pour ce moment, Les Arènes, 4 septembre 2014, ()
*Valérie Trierweiler, Le secret d'Adèle, éd. Les Arènes, 2017.  ()

## Lähteet
George Franklin Getty

**George Franklin Getty** (17. lokakuuta 1855 – 31. toukokuuta 1930) oli yhdysvaltalainen lakimies ja aikansa pioneeri öljyalalla. Getty perusti Minnehoma Oil Company -nimisen öljy-yhtiön, josta myöhemmin muodostui Getty Oil -öljyjätti. 

Jean Paul Getty oli Gettyn poika.

## Lähteet
Kuninkaallinen Keski-Afrikan museo

**Kuninkaallinen Keski-Afrikan museo** (holl.: *Koninklijk Museum voor Midden-Afrika* eli KMMA; ransk.: *Musée royal de l'Afrique centrale* eli MRAC), tavallisesti **Afrikka-museo**, on Belgiassa Tervurenissa sijaitseva museo.

Museorakennuksen rakennutti kuningas Leopold II vuoden 1897 maailmannäyttelyä varten, ja siinä esiteltiin kuninkaan yksityisessä omistuksessa ollutta Kongoa ja sittemmin valtion omistukseen tullutta Belgian siirtomaata Kongoa.

Museo oli korjaustöiden vuoksi suljettuna viisi vuotta ja avattiin uudestaan 2018. Belgian siirtomaahistorian vuoksi museo on herättänyt voimakasta kritiikkiä jo ennen sulkemisaikaa, ja myös museon uudelleen avaamisen jälkeen sen esillepanoa on kritisoitu, sillä siirtomaahistoria saa museossa huomiota vain vähän. Jo itse museorakennus juhlistaa rakennuttajakuninkaan Leopold II:n valtaa Kongossa. Kuninkaan nimikirjain *L* toistuu kymmeniä kertoja, ja veistokset esittelevät silloisten vallanpitäjien näkemystä, kuinka Belgia toi sivistyksen Kongoon.
 	
Nyky-Kongon presidentti Joseph Kabila vaati ennen avajaisia, että osa esineistä on palautettava Kongoon, jossa ne sijoitettaisiin vuonna 2019 maan uuteen kansallismuseoon.

Kuningas Philippe ei tullut Afrikka-museon avajaisiin, koska ei halunnut ottaa kantaa kiisteltyyn museoon.

## Lähteet

## Aiheesta muualla

*Museon virallinen sivusto
Pälvi Hanni

**Pälvi Hanni** (s. 1972 Oulu) on taidegraafikko, joka on kotoisin Hailuodosta, ja asuu Tampereella. Vuoreksen alueella on Hannin julkinen teos *Suoja*. Hanni opiskeli Kankaanpään taidekoulussa vuosina 1991–1994. Hänen taiteessaan on abstrakteja ja figuratiivisiä elementtejä.

Tiedosto:Palvi Hanni Suoja 2017.JPG|*Suoja*, 2017, Vuores, Tampere.

## Lähteet
Honey Sri-Isan

**Honey Sri-Isan** (, 	22. lokakuuta 1971  – 26. helmikuuta 1992 Thaimaa) oli thaimaalainen laulaja. Hän lauloi elokuvissa. 

## Diskografia
### Studioalbumit
* *Nam Ta Lon Bon Tee Non* *(น้ำตาหล่นบนที่นอน)*
* *Won Phee Mee Rak Diew.* *(วอนพี่มีรักเดียว)*
* *Karasin girls don't hope.* *(สาวกาฬสินธุ์สิ้นหวัง)*

## Lähteet
Enok Reimaa

**Enok Olavi Reimaa**, vuoteen 1935 **Reiman** (2. lokakuuta 1913 Joutseno – 23. kesäkuuta 1988 Espoo) oli suomalainen rovasti, siirtolais- ja sotilaspappi, opistonjohtaja sekä laulaja ja kuoronjohtaja.

## Henkilöhistoria
Enok Reimaan vanhemmat olivat kansakoulunopettajat Enok Fabian Reiman ja Olga Maria Kautiainen ja puoliso vuodesta 1937 talousopettaja Lempi Kaarina Sinisalo. Reimaa tuli ylioppilaaksi 1932, valmistui musiikinopettajaksi 1934 ja suoritti teologian erotutkinnon 1936. Filosofian kandidaatiksi hän valmistui Helsingin yliopistosta 1953 ja lisensiaatiksi 1970. Reimaa toimi työkeskus Auralan isäntänä ja Auralan vapaaopiston johtajana Turussa 1939–1943, työkeskus Toivolan isäntänä ja Kemin  työväenopiston johtajana 1943–1950, Kemin lyseon latinankielen opettajana 1945–1947 ja laulunopettajana 1947–1949. Joutsenossa Reimaa toimi opiston johtajana 1950–1964 sekä yhteiskoulun laulunopettajana 1957–1961 ja uskonnon- ja sielutieteen opettajana 1961–1963. Siirtolaispappina Australiassa hän työskenteli 1964–1966, Suomen YK-pataljoonan sotilaspastorina Kyproksella 1966–1967 ja 1972 sekä Porin prikaatin sotilaspastorina Säkylässä 1967–1972 ja Kaartin pataljoonan 1972–1973. Säkylässä Reimaa oli yhteiskoulun opettaja 1968–1969, Helsingin normaalilyseossa vs. lehtori 1972–1975 ja Helsingin 1. normaalikoulussa opettaja vuodesta 1975. Hän antoi oman ensimmäisen laulukonserttinsa 1951, johti useita kuorokonsertteja ja perusti Lapin Laulu -sekakuoron, jonka johtajana hän toimi 1945–1951. Imatran Laulu -kuoron johtajana hän toimi 1953–1963. Reimaa sai rovastin arvonimen vuonna 1967.

## Julkaisuja
* *Ihmisyhteyttä etsimässä: tietoja kristillis-yhteiskunnallisesta työstä Kemin seudulla vuosina 1923–1948*, 1948, toim. Arto Tolsa, Enok Reimaa, ym.
* *Joutsenon opisto 1950–1960*, 1960, toim. Uuno Tuominen, Enok Reimaa, Veijo Saloheimo
* *A new method of determining the location of the hyoid bone in the rest position and in different registers of the singing voice*, 1977

## Lähteet
Sauli Iso-Lähteenmäki

**Sauli Iso-Lähteenmäki** (s. 1960 Vammala) on kuvataiteilija, taidegraafikko ja taidemaalari, joka asuu Tampereella. Vuoreksen alueella on Iso-Lähteenmäen julkiset teokset *Lintupuu* ja *Maailmanpyörä Horisontissa*.

Tiedosto:Sauli Iso Lahteenmaki Lintupuu 2018.jpg|*Lintupuu*, 2018, Vuores, Tampere.
Tiedosto:Sauli Iso Lahteenmaki Maailmanpyora Horisontissa 2019.JPG|*Maailmanpyörä horisontissa*, 2019, Vuores, Tampere.
Tiedosto:Sauli Iso Lahteenmaki Ystavat 2022.JPG|*Ystävät*, 2022, Vuores, Tampere.


## Lähteet
Mike DeWine

**Richard Michael DeWine** (s. 5. toukokuuta 1947 Yellow Springs, Ohio, Yhdysvallat) on yhdysvaltalainen poliitikko, joka on toiminut Ohion kuvernöörinä tammikuusta 2019 lähtien. DeWine toimi Yhdysvaltain senaatissa vuosina 1995–2007. George Voinovichin kuvernöörikauden aikana DeWine toimi Ohion varakuvernöörinä. Vuonna 2010 DeWine valittiin osavaltion oikeusministeriksi. Toisen kauden hän sai 2014. Vuoden 2018 kuvernöörinvaaleissa hän päihitti demokraattien Richard Cordrayn. 

## Lähteet
Amanda Lind

**Amanda Sofia Margareta Lind** (o.s. **Johansson**, s. 2. elokuuta 1980 Uppsala) on ruotsalainen ympäristöpuolueen poliitikko ja puolueensa naispuolinen puheenjohtaja () huhtikuusta 2024. Hän toimi vuosina 2019–2021 Ruotsin kulttuuri-, demokratia- ja urheiluministerinä. Ennen ministerintehtäviään hän työskenteli ympäristöpuolueen puoluesihteerinä. Hän on koulutukseltaan psykologi.

## Lähteet
Eric Malmberg

**Erik Vilhelm Malmberg** (8. helmikuuta 1888 Göteborg – 6. huhtikuuta 1951 Malmö) oli ruotsalainen elokuvaohjaaja ja näyttelijä.

## Ura
Malmberg aloitti uransa mykkäelokuvassa *Opiumhålan* vuonna 1911. Hän ohjasi teoksen ja näytteli yhden rooleista. Kaikkiaan Malmberg ohjasi vuosien 1911 ja 1912 aikana seitsemän elokuvaa, joissa hän myös näytteli. Elokuvien miespääosat näytteli yleensä Victor Arfvidson. Malmbergin ura ohjaajana jatkui 1933, jolloin hän ohjasi teoksen *[[Hiljaisuuden talo]]*. Teosta pidetään yhtenä Ruotsin elokuvahistorian suurista fiaskoista. Kaikkiaan Malmberg jäi ohjaajana marginaaliin.

Näyttelijänä Malmberg oli ennen kaikkea sivuroolien tekijä. Vuonna 1929 hänellä oli rooli kahdessa varhaisessa äänielokuvassa: *Konstgjorda Svensson* ja *Säg det i toner*. Elokuvanäyttelijän ura jatkui 1939 George Schnéevoigtin draamassa *Cirkus*. Viimeisen roolinsa Malmberg teki 1949 Rolf Husbergin elokuvassa *Havets son*.

Elokuvauransa ohella Malmberg työskenteli puheteatterissa. Vuonna 1945 hänellä oli vävyn rooli Ingmar Bergmanin ohjaamassa näytelmässä *Pelikanen*. August Strindbergin kirjoittama näytelmä esitettiin Malmön kaupunginteatterissa.

## Filmografia
### Ohjaajana
*Opiumhålan (1911)
*Agaton och Fina (1912)
*Bränningar eller Stulen lycka (1912) 
*Det gröna halsbandet (1912)
*Kolingens galoscher (1912)
*Samhällets dom (1912)
*Två svenska emigranters äfventyr i Amerika (1912)
*Tystnadens hus (1933)
*Milly, Maria och jag (1938)

### Näyttelijänä
*Opiumhålan (1911)
*Agaton och Fina (1912)
*Bränningar eller Stulen lycka (1912)
*Det gröna halsbandet (1912)
*Kolingens galoscher (1912)
*Samhällets dom (1912)
*Två svenska emigranters äfventyr i Amerika (1912)
*Rosen på Tistelön (1915)
*Carolina Rediviva (1920)
*Konstgjorda Svensson (1929)
*Säg det i toner (1929)
*Cirkus (1939)
*Blyge Anton (1940)
*Fransson den förskräcklige (1941)
*Rännstensungar (1944)
*Vår Herre luggar Johansson (1944)
*Trav, hopp och kärlek (1945)
*Sten Stensson kommer till stan ((1945)
*Rattens musketörer (1945)
*Jag älskar dig, argbigga (1946)
*Ebberöds bank (1946)
*Hjältar mot sin vilja (1948)
*Havets son (1949)

## Lähteet
### Viitteet
Åsa Lindhagen

**Åsa Maria Lindhagen** (s. 15. toukokuuta 1980 Norrtälje) on ruotsalainen ympäristöpuolueen poliitikko. Hän on toiminut Ruotsin rahoitusmarkkinaministerinä (2021) ja tasa-arvoministerinä (2019–21) sekä istunut valtiopäivillä (2018–19).

Vuosina 2014−2018 Lindhagen työskenteli Tukholman sosiaalitoimen kunnallisneuvoksena.

Koulutukseltaan Åsa Lindhagen on tuotantotalouden diplomi-insinööri Linköpingin yliopistosta.

## Lähteet

## Aiheesta muualla
* Åsa Lindhagen Ruotsin valtiopäivien verkkosivuilla
Zuchwil

**Zuchwil** on kunta Keski-Sveitsissä Solothurnin kantonissa. Siellä on vajaat 9&nbsp;000 asukasta. 

## Sijainti
Zuchwil sijaitsee Mittellandissa Emme- ja Aarejokien yhtymäkohdassa Solothurnin kaupungin itäpuolella. Zuchwil muodostaa yhtenäisen taajama-alueen Solothurnin kanssa.

## Liikenne
Moottoritie A5 kulkee Zuchwilin poikki. Solothurnin rautatieasema sijaitsee Zuchwilin ja Solothurnin rajalla. Asemalta on rautatieyhteys seitsemään suuntaan:
* SBB:n rautatie Oltenista Bieliin kulkee aseman kautta
* SBB:n rata Inkwiliin alkaa Solothurnista
* BLS:n rata Burgdorfista Moutieriin kulkee Solothurnin kautta
* Regionalverkehr Bern-Solothurn -yhtiöllä on rautatie ja lähijunaliikennettä välillä Solothurn–Bern
* Aare Seeland mobil AG:llä on ratayhteys ja liikennettä välillä Solothurn–Niederbipp.

## Lähteet
*

### Viitteet

## Aiheesta muualla
*
Charles Urban

**Charles Urban** (15. huhtikuuta 1867 Cincinnati – 29. elokuuta 1942 Brighton) oli brittiläis-amerikkalainen elokuvatuottaja. Hän oli merkittävä dokumenttielokuvan edelläkävijä ja yksi varhaisen brittiläisen elokuvan tunnetuimmista hahmoista.

Urban syntyi amerikansaksalaiseen perheeseen. Hän piti paperikauppaa Detroitissa, jossa hänestä tuli Thomas Edisonin elokuva- ja fonografilaitteiden edustaja. Vuonna 1897 Urban muutti Lontooseen, jossa hän johti Edisonia Euroopassa edustaneen Maguire & Baucusin toimistoa.

Vuonna 1898 Urban perusti Lontoossa Warwick Trading Companyn, joka alkoi tuottaa elokuvia ja markkinoida Walter Isaacsin kehittämää bioscope-elokuvaprojektoria. Voimakastahtoisen miehen johtamasta Warwickista tuli aikansa huomattavin brittiläinen elokuvayhtiö, jonka maine perustui erityisesti matkailu- ja uutiselokuviin. Se levitti myös muiden brittiläisten ja ranskalaisten yhtiöiden elokuvia ja myi varsinkin Alfred Darlingin Urbania varten kehittämiä elokuvalaitteita.

Vuonna 1903 Urban avasi oman Charles Urban Trading Companyn, joka valmisti laadukkaita tiede-, matkailu- ja opetuselokuvia sekä tavanomaisempia näytelmäelokuvia. Vuonna 1906 Urban perusti ranskalaisen Éclipse-yhtiön ja vuonna 1907 tiede- ja matkailuelokuvia tuottaneen Kineton. Urbanin suurin menestys oli G. A. Smithin vuonna 1906 kehittämä kinemacolor-värielokuvajärjestelmä, joka muistetaan varsinkin kaksituntisesta *With Our King and Queen Through India* -elokuvasta vuodelta 1912.

Kinemacolorin patentti mitätöitiin vuonna 1914 kilpailevan järjestelmän keksineen William Friese-Greenen nostaman oikeusjutun seurauksena. Ensimmäisen maailmansodan aikana Urban tuotti brittiläisiä propagandaelokuvia, joita hän yritti markkinoida Yhdysvalloissa.

Sodan jälkeen Urban päätti jäädä Yhdysvaltoihin, jossa hän pyrki elvyttämään taantunutta liiketoimintaansa kinekrom-värijärjestelmän ja spirograph-kuvalevyn kaltaisten keksintöjen avulla. Kunnianhimoiset suunnitelmat epäonnistuivat ja uusi yhtiö Urban Motion Picture Industries teki vararikon vuonna 1925. Urban palasi Britanniaan, jossa hän vietti viimeiset vuotensa unohdettuna Lontoossa ja Brightonissa.

## Lähteet

## Aiheesta muualla
* Charles Urban, Motion Picture Pioneer
Kalle Rikala

**Kalle (Karl) Alarik Rikala** (26. tammikuuta 1875 Hämeenkyrö – 8. syyskuuta 1957 Helsinki) oli suomalainen opettaja ja lääkäri, joka sai professorin arvonimen.

## Henkilöhistoria
Kalle Rikalan vanhemmat olivat kauppias Johan Jeremias Rikala ja Edla Augusta Paulina Grönberg ja puoliso vuodesta 1903 Elsa Naëmi Lagus. Rikala tuli ylioppilaaksi Tampereen lyseosta 1894 ja valmistui voimistelunopettajaksi 1900. Lääketieteen lisensiaatin tutkinnon hän suoritti 1907. Rikala toimi Jyväskylän seminaarin voimistelun ja terveysopin opettajana 1905–1911 ja Helsingin yliopiston voimistelulaitoksen yliopettajana 1912–1945 ja laitoksen johtajana 1930–1945. Runnin kylpylän ylilääkäri hän oli kesäisin 1925–1927 ja 1933, Lappeenrannan 1929 ja Naanatalin 1931–1932. *[[Metsästys ja Kalastus]]* -lehteä Rikala toimitti 1921–1938. Metsästystä ja kalastusta harrastanut Rikala tunnettiin myös suomenajokoiran kasvattajana ja jalostajana. Hän sai professorin arvonimen vuonna 1932.

## Julkaisuja
* *Pöytäkirja Tampereella 1.–4.7.1897 pidetystä toisesta yleisestä nuorisoseurain kokouksesta*, 1898
* *Asunto-olot Jyväskylän kaupungissa v. 1908*, 1908
* *Leikki- ja urheilukenttiä maaseudullekin*, 1915, Elin Oihonna Kallio, Kalle Rikala
* *Komitealta, joka on asetettu tutkimaan kysymystä yliopiston voimistelulaitoksen muuttamisesta korkeakouluksi fyysillistä kasvatusta varten*, 1921, Edvard Hjelt, Hjalmar Grönroos, Ivar Wilskman, Kalle Rikala, Anni Collan, K. R. Brotherus
* *Kysymys Voimistelulaitoksen uudestaanjärjestämisestä*, 1936, komiteamietintö, Osvald Streng, Väinö Lassila, Kalle Rikala, Albert Lilius

## Lähteet
L’Malouma Said

**L’Malouma Said** (s. 1972 Boutilimit, Mauritania) on mauritanialainen poliitikko ja ihmisoikeusaktivisti. Orjuudessa syntynyt Said on taistellut kansansa haratinien puolesta erilaisissa järjestöissä. Hänet valittiin vuonna 2006 Mauritanian kansalliskokoukseen.

## Elämäkerta
L’Malouma Said syntyi orjuuteen vuonna 1972 Mauritanian lounaisosassa sijaitsevassa Boutilimitin kaupungissa. Hän kuuluu haratineihin, jotka ovat olleet perinteisesti valtaapitävien bidanien palvelijoina. Said suuntasi jo 17-vuotiaana koulussaan keskustleun haratinien vapauttamiseen.

Said on toiminut laajasti haratinien vapauttamisen puolesta. Hän on työskennellyt asiaa ajavaa El Hor -liikkeessä ja ollut perustamassa mauritanialaista abolitionisista S. O. S. Esclaves järjestöä. Hänet valittiin vuonna 2006 Mauritanian kansalliskokoukseen. Hän oli yksi neljästä haratininaisesta. Said valittiin uudelleen vuonna 2013. Hän on parlamentissa pyrkinyt ajamaan samoja asioita kuin sitä ennenkin. Said on taistellut ihmisoikeuksien ja tasa-arvon puolesta ja kaikenlaista sortamista vastaan.

Said palkittiin vuonna 2018 International Women of Courage -palkinnolla.

## Lähteet

## Aiheesta muualla
Maarit Nissilä

**Maarit Nissilä** (s. 1952 Aura) on suomalainen kuvanveistäjä, joka on työskennellyt pääasiassa Turussa 1970-luvun lopulta lähtien. Hänet tunnetaan erityisesti pronssiveistoksistaan sekä pitkäaikaisesta toiminnastaan taiteilijajärjestöissä ja julkisen taiteen parissa.

Nissilä valmistui kuvanveistäjäksi Kankaanpään taidekoulusta vuonna 1973. Hän on asunut Turussa 1970-luvun loppupuolelta lähtien. Hän työskenteli vuosina 1977–2017 Turun taidemuseon museomestarina.

Maarir Nissilä on naimisissa kuvataiteilija Kauko Nissilän kanssa, ja pariskunta on työskennellyt rinnakkain kuvataiteilijoina Turussa.
__NOTOC__
## Taiteellinen tuotanto
Nissilä työskentelee pääasiassa kuvanveiston parissa. Hänen keskeisiä materiaalejaan ovat pronssi, puu ja betoni. Hänen teoksilleen on ominaista pelkistetty, modernistinen muotokieli sekä kiinnostus rakenteisiin, tilallisuuteen ja massaan.

Teemoina Nissilän tuotannossa ovat muun muassa ihmisyys, ihmissuhteet, keho sekä suojan ja tilan kokemukset.

## Julkinen taide
Nissilä paitsi suunnittelee, myös työstää veistoksensa itse. Hänen suunnittelemiaan ja toteuttamiaan julkisia veistoksia ovat muun muassa:

* *[[Vahva (veistos)|Vahva]]* (1988), Turku  
* *Uho* (2017), Raisio  
* *Kasvukaudet* (1981), Lieto  

Lisäksi hän on suunnitellut muun muassa Naantalissa sijaitsevan lottakahvilan muistolaatan (2001).


Tiedosto:Maarit Nissilä Kasvukaudet.jpg|*Kasvukaudet*, betoni, 1981, Lieto
Tiedosto:Maarit Nissilä, Matkan varrelta 1985.jpg|*[[Matkan varrelta]]*, 1985, Turku.
Tiedosto:Maarit Nissilä 'Vahva' 1988.jpg|*[[Vahva (veistos)|Vahva]]*, betoni, 1988, Turku
Tiedosto:Lotta-kahvilan muistolaatta Naantali.jpg|*Lottakahvilan muistolaatta*, 2001, Naantali
Tiedosto:Maarit Nissila Uho.JPG|*Uho*, pronssi, 2017, Raisio


## Näyttelytoiminta
Nissilä on pitänyt useita yksityisnäyttelyitä ja osallistunut laajasti ryhmä- ja yhteisnäyttelyihin Suomessa ja ulkomailla 1970-luvulta lähtien. Hän on osallistunut näyttelyihin muun muassa Kiinassa, Italiassa, Virossa ja Puolassa.

## Muut tehtävät
Nissilä on toiminut aktiivisesti taiteilijajärjestöissä. Hän on ollut muun muassa Suomen Kuvataidejärjestöjen liiton puheenjohtaja vuosina 1995–2001.

Hän on myös Jöötti ry:n perustajajäsen ja toiminut yhdistyksessä useissa luottamustehtävissä. Lisäksi hän on toiminut kuvataideopettajana sekä kuvanveiston opettajana Turun työväenopistossa.

## Lähteet

## Aiheesta muualla
* 
*
Jennie Nilsson

**Jennie Gaby Christel Nilsson** (s. 1972 Hylte, Ruotsi) on ruotsalainen sosiaalidemokraattinen poliitikko. Nilsson toimi Löfvenin II hallituksen maaseutuministerinä kesään 2021 saakka. Kesäkuun lopussa 2021 hän erosi ministerin tehtävästään ja palasi kansanedustajaksi, koska hänen sijaisensa valtiopäivillä, Sara Heikkinen Breitholtz, oli ollut edellisestä vuodesta saakka sairauslomalla, ja hallituskriisin takia sosiaalidemokraattien piti varmistaa, että heidän kaikki valtiopäiväpaikkansa olivat täytettynä.

Nilsson on toiminut kansanedustajana vuodesta 2006 alkaen. Aiemmin hän on työskennellyt kunnanneuvoksena ja sairaala-apulaisena.

Nilsson on kotoisin Hyltestä.

## Lähteet
Barbara Czarniawska

**Barbara Czarniawska** (2. joulukuuta 1948 Białystok – 7. huhtikuuta 2024 Göteborg) oli puolalais-ruotsalainen taloustieteen tohtori, ja Göteborgin yliopiston kauppakorkeakoulun yritystalouden professori. 

Hänen vanhempansa olivat muuttaneet Vilnasta toisen maailmansodan jälkeen. Elokuusta 1988 lähtien Czarniawska oli Ruotsin kansalainen. Hän valmistui Varsovan yliopistosta sosiaali- ja teollisuuspsykologian oppiaineesta maisteriksi (M.A. 1970) ja taloustieteen tohtoriksi Varsovan kauppatieteellisestä korkeakoulusta (1976).

Työurallaan hän vieraili tutkijana tai vierailevana professorina laajalti ja työskenteli monissa arvostetuissa eurooppalaisissa ja pohjoisamerikkalaisissa yliopistoissa.

Czarniawska oli Suomen Tiedeseuran ulkomainen jäsen vuodesta 2009. Hän oli myös Ruotsin kuninkaallisen tiedeakatemian, Ruotsin kuninkaallisen insinööritieteiden akatemian ja Göteborgin kuninkaallisen tiedeakatemian jäsen. Vuonna 2003 Czarniawskalle myönnettiin Wihurin kansainvälinen palkinto luovasta työstä, joka on erityisesti edistänyt ja kehittänyt ihmiskunnan kulttuurellista ja taloudellista edistymistä. Hän oli Tukholman kauppakorkeakoulun kunniatohtori (2005), Kööpenhaminan kauppakorkeakoulun kunniatohtori (2006) ja Helsingin kauppakorkeakoulun kunniatohtori (2006). 

Czarniawskan tuotantoon kuuluu yhteensä 33 kirjaa ja 23 toimitettua teosta sekä 103 vertaisarvioitua tieteellistä artikkelia ja osuus 100:aan kirjan lukuun puolaksi, englanniksi, italiaksi, ranskaksi ja saksaksi. 

Czarniawskan englanniksi julkaistuihin teoksiin kuuluvat esimerkiksi:
* *Writing Management: Organization Theory as a Literary Genre*. 1999
* *A Tale of Three Cities or the Glocalization of City Management*. 2002
* *Narratives in Social Science Research*. 2004
* *A Theory of Organizing*. 2008/2014
* *Cyberfactories: How News Agencies Produce News*. 2012
* *Social Science Research from Field to Desk*. 2014

## Lähteet
Englannin muodolliset kreivikunnat

**Englannin muodolliset kreivikunnat** *(ceremonial counties)* muodostavat aluejaon, jossa Englanti on jaettu seremoniallisista syistä 47 kreivikuntaan. Yhdistyneen kuningaskunnan hallitsija nimittää jokaiseen kreivikuntaan lordiluutnantin *(lord-lieutenant)* ja suurseriffin *(high sheriff)*, jotka edustavat toisaalta hallitsijaa kreivikunnassa ja toisaalta kreivikuntaa hovin tilaisuuksissa. Koska Englannin kaikki osat kuuluvat johonkin muodolliseen kreivikuntaan, niitä käytetään myös Englannin tilastollisena ja maantieteellisenä aluejakona. Muodolliset kreivikunnat poikkeavat historiallisista kreivikunnista.

Suur-Lontoo ja muutamat muut metropolikreivikunnat ovat yhteneväisiä muodollisten kreivikuntien kanssa. Jokainen hallinnollinen kreivikunta sisältyy samannimiseen muodolliseen kreivikuntaan, mutta Englannissa on myös muodollisia kreivikuntia, joihin ei sisälly hallinnollista kreivikuntaa. Muodolliseen kreivikuntaan voi sisältyä myös yksi tai useampia yhtenäishallintopiirejä.

## Luettelo muodollisista kreivikunnista
Vuodesta 1997 lähtien Englanti on jakaantunut seuraaviin muodollisiin kreivikuntiin:

## Lähteet
Giola Gandini

**Giola Gandini** (1906 Parma – 1941 Venetsia) oli italialainen taidemaalari. Hän sairasti lapsena polion, joka teki hänen liikkumisestaan vaikeaa. 

Taidemaalarin koulutuksensa Gandini sai Venetsian taideakatemiassa. Hänen uransa kesti vuodesta 1929 aina hänen poismenoonsa asti ja hän ehti osallistua moniin näyttelyihin, kuten Rooman Quadriennaleen vuonna 1935 ja Venetsian Biennaleen vuonna 1940. Teoksissaan Gandini kuvasi intiimejä kotinäkymiä ja teki tutkielmia naisista. Hän työskenteli myös pianistina. Elämäntyyliltään hän oli erakkomainen.

Vuonna 2014 hänelle pidettiin postuumi näyttely, jossa oli myös kolmen muun naistaiteilijan teoksia.

## Valikoituja teoksia

File:Veduta del Canal Grande.jpg|*Näkymä Canal Grandelle* (1932)
File:Sorelle che cuciono.jpg|*Sorelle che cuciono* (1932)
File:R Gandini - donna che legge (1938).jpg|*Donna che legge* (1938)
File:Giola Gandini - Natura morta.jpg|*Asetelma* (1940)
File:Nudo con gambe accavallate.jpg|*Alaston* (1940)
File:Donna appoggiata Giola Gandini.jpg|*Donna appoggiata* (1941)
File:Studio di figura, 1941, Giola Gandini.jpg|*Mallitutkielma* (1941)

## Viitteet
Fanny Syrjänne

**Fanny Lovisa Syrjänne** (21. elokuuta 1872 Tampere – 29. heinäkuuta 1945 Orimattila) oli suomalainen emäntäkoulun johtajatar.

Syrjänteen vanhemmat olivat kauppias Karl Anton Syrén ja Lovisa Sylvan. Syrjänne kävi tyttökoulun, talous- ja käsityökoulun ja tutustui talouskouluoloihin Ruotsissa 1910.

Syrjänne toimi emäntäkoulun johtajattarena Laihialla 1906–1908, Orimattilassa vuodesta 1908. Hän oli Orimattilan kunnanvaltuuston jäsen ja varapuheenjohtaja vuodesta 1919. Hän jäi Orimattilan koulun johtajan virasta eläkkeelle 1939 ja sai talousneuvoksen arvonimen.

## Lähteet
Pavao Pervan

**Pavao Pervan** (s. 13. marraskuuta 1987 Livno, Jugoslavia) on itävaltalainen jalkapalloilija, pelipaikaltaan maalivahti. Hän on kaudesta 2018–2019 alkaen pelannut VfL Wolfsburgin riveissä Saksan Bundesliigassa.

Pervan on pelannut kauden 2019–2020 loppuun mennessä Itävallan Bundesliigassa 37 ottelua, Itävallan 2. Ligassa 119 ottelua ja Saksan Bundesliigassa 17 ottelua.

Pervan pelasi Itävallan maajoukkueessa ensimmäisen ottelunsa marraskuussa 2019 EM-karsinnassa Latviaa vastaan. Hän on kesäkuun 25. päivään 2021 mennessä pelannut seitsemän maaottelua. Hän on kesän 2021 EM-kilpailuissa Itävallan joukkueen varamaalivahtina.

## Lähteet